
Betegszállítási Szabályzat
A szabályzat hatálya kiterjed az Aranybárka Egyesület által fenntartott intézményekre:

1. Aranybárka Pszichiátriai Betegek Otthona – 2483 Gárdony, Móricz Zsigmond utca 33. – Székhely
2. Aranybárka Idősek és Pszichiátriai Betegek Otthona – 2483 Gárdony, Móricz Zsigmond utca 31. – Telephely

3. Aranybárka Idősek Otthona – 2483 Gárdony, Móricz Zsigmond utca 29. – Telephely

4. Aranybárka Idősek Otthona – 8111 Seregélyes-Szőlőhegy, Öreghegy út 65. – Telephely  

5. Aranybárka Támogatott Lakhatás – 2483 Gárdony, Bóné Kálmán utca 7.
6. Ribényi Támogatott Lakhatás – 2483 Gárdony, III utca 26.

(a továbbiakban ellátó intézmény)

Az ellátó intézményeink által kötelezően nyújtandó szolgáltatások biztosításánál irányadó a személyes gondoskodást nyújtó szociális intézmények szakmai feladatairól és működésük feltételeiről szóló I/2000. (I.7.) SzCsM rendelet 40.§-67.§-a. 

Alapfeladatot meghaladóan is lehetőség nyílik szolgáltatások igénybevételére (például térítéses betegszállítás, pedikűr, fodrász,), melyekért térítést kell fizetni.
Ha az ellátást igénybe vevő személy egészségügyi állapota azt indokolttá teszi, az ellátó intézmény felveszi a kapcsolatot a területileg illetékes járóbeteg-szakellátással vagy a fekvőbeteg-szakellátással szakorvosi ellátás igénybevételének megszervezése céljából. 

Magyarországon az egészségügyi ellátás részeként a 1997. évi CLIV. törvény 97.§-ban foglalt feltételek teljesülése esetén minden állampolgár jogosult a betegszállítás igénybevételére, akik az ellátó intézmény és a járóbeteg-szakellátás között a szállítást úgy tudják vállalni, hogy az egészségügyi intézményben történő várakozás és a szállítást idejére az ellátást igénybe vevő személynek kísérővel kell rendelkeznie. Ennek többek között az is az oka, hogy a betegszállító alkalmanként nem csupán egy személyt szállít szakorvosi vizsgálatra, hanem esetlegesen más intézményekből is szállít betegeket, hozzájuttatva őket is az ellátáshoz.

Az ellátó intézményből a szakellátásra való el- és visszajutás az alábbi módokon intézhető:

1. a tartást vállaló személy/ kapcsolattartó/törvényes képviselő által történő szállítással – betegszállító igénybevétele nélkül,
2. betegszállító segítségével.
2.1. Az ingyenes betegszállításnál lényeges, hogy csak 20 km-t meghaladóan van lehetőség igénybe venni, így például Gárdony-Velence között nem tudjuk megrendelni. Ingyenes betegszállítás esetén az ellátott kíséretének biztosítása minden esteben a tartást vállaló/ kapcsolattartó személy/törvényes képviselő feladata. Az intézmény kíséretet nem tud biztosítani!
2.2. Abban az esetben, ha a tartást vállaló/ kapcsolattartó személy/törvényes képviselő nem tudja vállalni a hozzátartozójának/gondnokoltjának a kísérését, lehetőség van önköltséges betegszállítás rendelésére, melynek költsége kísérettel együtt ca. 170-180,- Ft/km, telefonszám: +36-70-3416922.  

2.3. A betegszállítóval minden esetben a tartást vállaló/ kapcsolattartó személynek/törvényes képviselőnek kell felvennie a kapcsolatot, az intézményt pedig értesítenie a megbeszéltekről.

Azon ellátást igénybe vevő személyeknél, akik nem rendelkeznek fellelhető tartást vállaló/ kapcsolattartó személlyel/törvényes képviselővel, - de a járóbeteg-szakellátáson való megjelenésük szükséges egészségügyi állapotuk miatt – az ellátó intézmény saját hatáskörében megszervezi a szállítást, de ezzel nem tudunk felelősséget vállalni a vizsgálaton való megjelenés biztosításáért.

Az ellátó intézményben az egészségügyi ellátásért felelős munkavállalók minden esetben értesítik a tartást vállaló/kapcsolattartó személyt/törvényes képviselőt a megkért időpontról. Az ellátó intézmény kéri az érintetteket, hogy írásban, illetve telefonon jelezzenek vissza (Gárdony esetében: +36-70-7878698, Seregélyes-Szőlőhegy esetében: +36-30-777-5486), hogy melyik betegszállítási lehetőséget kívánják igénybe venni, valamint, legyenek körültekintőek az időponton változtatást illetően a jelenlegi hosszú várólisták miatt.
A tartást vállaló/ kapcsolattartó személy / törvényes képviselő felelőssége, ha a szakorvosi vizsgálat a betegszállítás elmaradása miatt nem valósul meg!
…………………………………

Átvettem:                                                                                           

